**MEĐUNARODNA EKONOMIJA**

***- Info paket 2017.-***

1. **CILJ I OSNOVNI SADRŽAJ PREDMETA**

Predmet «**Međunarodna ekonomija**» pruža osnovna analitička znanja iz teorije medunarodne razmene, spoljnotrgovinske politike, teorije i politike platnog bilansa, i međunoarodnog monetarnog sistema. Ovaj predmet pretpostavlja da studenti imaju odgovarajuća znanja iz predmeta koje su prethodno polagali na Ekonomskom fakultetu, naročito iz predmeta Osnovi ekonomije, Teorija cena i Finansijsko računovodstvo. Predmet «Međunarodna ekonomija» omogućava studentima da razumeju i kompetentno tretiraju fenomene iz međunarodne ekonomije. Ovladavanje ovim znanjima preduslov je daljeg proučavanja niza stručnih predmeta, naročito na smeru «Međunarodna ekonomija i spoljna trgovina».

1. **STRUKTURA I SADRŽAJ PREDMETA**

Predmet «Medunarodna ekonomija» obuhvata sledeće četiri celine:

1. Teorija medunarodne razmene
2. Spoljnotrgovinska politika

3. Platni bilans, devizna tržišta i devizni kursevi
4. Međunarodni monetarni sistem

U prvom delu studenti se upoznaju sa teorijama koje objašnjavaju podsticaje u međunarodnoj razmeni i faktore koji utiču na pravac, obim i koristi od razmene. Izlaganja započinju jednostavnijim modelima komparativnih prednosti i završavaju se vezom između međunarodne trgovine i privrednog rasta.

Spoljnotrgovinska politika treba da upozna sudente sa efektima primene carina, kvota, subvencija i drugih instrumenata trgovinske politike. Pored toga bavi se međunarodnim integracijama, uticajem spoljne trgovine na privredni razvoj, kao i međunarodnim kretanjem resursa i multinacionalnim korporacijama.

U trećem delu razmatra se problematika platnog bilansa, deviznih tržišta i utvrđivanja ravnotežnog deviznog kursa. Ispituje se značenje, funkcija i merenje platnog bilansa, funkcionisanje deviznog tržišta i daje se prikaz savremenih teorija deviznog kursa .

U četvrtom delu razmatraju se najvažnija pitanja u oblasti međunarodnog monetarnog sistema: pitanje funkcionisanja MMF, nastanak finansijskih kriza i dalji razvoj međunarodnog monetarnog sistema.

**PLAN RADA I DINAMIKA IZVOĐENJA NASTAVE**

Nastava se, kao što je uobičajeno, izvodi na predavanjima i vežbama. Na vežbama se razrađuje materija koja se prezentuje na predavanjima, ilustruje se primerima a studentima se pruža mogućnost da izraze svoje mišljenje ili da izlože rezultate sopstvenih proučavanja.

Raspored nastave po nedeljama:

|  |  |
| --- | --- |
| **I nedelja** | Poglavlje 1: UvodPoglavlje 2: Zakon komparativnih prednosti |
| **II nedelja** | Poglavlje 2: Zakon komparativnih prednostiPoglavlje 3: Standardna teorija međunarodne trgovine |
| **III nedelja** | Poglavlje 4: Tražnja i ponuda, krive relativne ponude i odnosi razmene |
| **IV nedelja** | Poglavlje 5: Raspoloživost faktora i Hekšer–Olinova teorija |
| **V nedelja** | Poglavlje 5: Raspoloživost faktora i Hekšer–Olinova teorija |
| **VI nedelja** | Poglavlje 6: Ekonomija obima, nesavršena konkurencija i međunarodna razmena |
| **VII nedelja** | Poglavlje 7: Privredni rast i međunarodna trgovina |
| **VIII nedelja** | Poglavlje 8: Spoljnotrgovinska ograničenja:carinePoglavlje 9: Necarinske barijere i novi protekcionizam |
| **IX nedelja** | Poglavlje 10: Ekonomska integracija: carinske unije i zone slobodne trgovine |
| **X nedelja** | Poglavlje 11: Međunarodna trgovina i ekonomski razvojPoglavlje 12: Međunarodno kretanje resursa i multinacionalne korporacije |
| **XI nedelja** | Poglavlje 13: Platni bilans |
| **XII nedelja** | Poglavlje 14: Devizna tržišta i devizni kursevi |
| **XIII nedelja** | Poglavlje 15: Određivanje deviznog kursa |
| **XIV nedelja** | Poglavlje 20: Fleksibilan nasuprot fiksnom deviznom kursu, Evropski monetarni sistem i koordinacija makroekonomskih politika |
| **XV nedelja** | Poglavlje 21: Međunarodni monetarni sistem:prošlost, sadašnjost i budućnost |

1. **OBLICI RADA NA PREDMETU**
	* Predavanja uz analizu studija slučajeva
	* Vežbe: rekapitulacija gradiva, rešavanje problema i priprema za ispit
2. **NAČIN OCENJIVANJA NA PREDMETU**
3. **Studenti koji su prvi put izabrali predmet Međunrodna ekonomija ili prvi put upisani u 2. godinu školske 2016/2017. godine**

Rad studenata ocenjuje se tokom celokupnog procesa nastave i na konačnom ispitu. Svodna ocena sastoji se iz:

1. Predispitnih obaveza (kolokvijumi + aktivnost na času) **30 poena**

**Kolokvijumi**

Svaki kolokvijum nosi maksimalno 10 bodova, ukupno **20 poena**;

Kolokvijumi se izvode u formi testa, u računskom centru. Tačan odgovor nosi 1 poen, a netačan -0.25 poena. Da bi student mogao da izađe na konačni ispit, potrebno je da u zbiru sa oba kolokvijuma ostvari minimum 10 poena.

**Aktivnost na času**

Učešće na času vežbi nosi maksimalno **10 poena;**

**I kolokvijum: četvrtak, 20. april 2017. (18. april smer Računovodstvo)**

**II kolokvijum: nedelja, 28. maj 2017.**

**Popravni kolokvijumi: pred julski rok i pred septembarski rok**

1. Ocene na konačnom ispitu

Konačni ispit nosi maksimalno **70 poena**;

Konačni ispit sastoji se iz dva dela: testa (takođe u računskom centru) i zatim pismene provere znanja (otvorena pitanja). Test u RC nosi maksimalno 20 poena (tačan odgovor nosi 1 poen, a netačan -0.25 poena), a pismena provera znanja maksimalno 50 poena. Da bi izašao na pismeni deo ispita, student mora na testu u RC da ostvari minimum 10 poena.

Na testu u RC vrši se normalizacija poena na osnovu prvih 10% studenata koji najbolje urade test (prosek poena prvih 10%=maksimalan mogući broj poena). Normalizacija se radi na kolokvijumima i u svim ispitnim rokovima, s tim što se koeficijent normalizacije dobijen u junskom i julskom roku primenjuje na sve ostale ispitne rokove.

1. Bonus poeni

Prisustvo časovima predavanja i vežbi **10 poena** (5+5)

Svodna (konačna) ocena izvodi se na osnovu ukupno ostvarenog broja poena prema sledećoj skali:

 **Tabela 1**

|  |  |
| --- | --- |
| **51 do 60 poena** | ocena 6 |
| **61 do 70 poena** | ocena 7 |
| **71 do 80 poena** | ocena 8 |
| **81 do 90 poena** | ocena 9 |
| **91 i više poena** | ocena 10 |

***Napomena: Od januarsko/februarskog roka 2018. godine studenti SVIH GENERACIJA mogu izaći na ispit bez predispitnih obaveza i ocena im se formira prema sledećoj skali:***

**Tabela 2**

|  |  |
| --- | --- |
| **36 do 42 poena** | ocena 6 |
| **43 do 49 poena** | ocena 7 |
| **50 do 56 poena** | ocena 8 |
| **57 do 63 poena** | ocena 9 |
| **64 poena i više** | ocena 10 |

1. **STUDENTI STARIJIH GENERACIJA**

Studenti iz ove grupe izlaze na ispit bez predispitne obaveze i nemaju pravo da izlaze na kolokvijume i skupljaju druge predispitne poene.

Svodna ocena se formira na osnovu konačnog ispita.

Konačni ispit nosi maksimalno **70 poena**;

Konačni ispit sastoji se iz dva dela: testa (takođe u računskom centru) i zatim pismene provere znanja (otvorena pitanja). Test u RC nosi maksimalno 20 poena (tačan odgovor nosi 1 poen, a netačan -0.25 poena), a pismena provera znanja maksimalno 50 poena. Da bi izašao na pismeni deo ispita, student mora na testu u RC da ostvari minimum 10 poena.

Na testu u RC vrši se normalizacija poena na osnovu prvih 10% studenata koji najbolje urade test (prosek poena prvih 10%=maksimalan mogući broj poena). Normalizacija se radi u svim ispitnim rokovima, s tim što se koeficijent normalizacije dobijen u junskom i julskom roku primenjuje na sve ostale ispitne rokove.

Svodna (konačna) ocena izvodi se na osnovu ukupno ostvarenog broja bodova prema sledećoj skali:

|  |  |
| --- | --- |
| **36 do 42 poena** | ocena 6 |
| **43 do 49 poena** | ocena 7 |
| **50 do 56 poena** | ocena 8 |
| **57 do 63 poena** | ocena 9 |
| **64 poena i više** | ocena 10 |

*Napomena: Ukoliko student ipak ima predispitne obaveze ostvarene prethodnih godina i želi da mu se računa u konačnu ocenu potrebno je da se pošalje mail nekom od asistenata sa predmeta nakon položenog prvog dela ispita. U tom slučaju ocena se formira po skali iz Tabele 1.*

1. **LITERATURA**

Dominick Salvatore, Međunarodna ekonomija, deveto izdanje



1. **NASTAVU IZVODE:**

Predavanja:

Dr. Danica Popović, redovni profesor

Prijem studenata: utorak, 12-14h, kabinet 510

Email: dpopovic@ekof.bg.ac.rs, dpopovic@sbb.rs

Vežbe:

Jelena Rašković, asistent

Prijem studenata: utorak i sreda 12-14h, kabinet 241

Email: raskovicj@ekof.bg.ac.rs

Marija Đorđević, asistent

Prijem studenata: ponedeljak, 16-18h, četvrtak, 10-12h, kabinet 710

Email: marija\_djordjevic@ekof.bg.ac.rs

 Marko Vasilić, demonstrator

 Prijem studenata: sreda, 14h-16h, kabinet 411

 Email: [marko92.vas@gmail.com](file:///C%3A%5CUsers%5CUser%5CDownloads%5Cmarko92.vas%40gmail.com)

1. **PRIMER KONAČNOG ISPITA**

**Test** se izvodi u računarskom centru. Test se sastoji od 20 pitanja zatvorenog tipa (npr. 4 ponuđena odgovora od kojih je samo jedan tačan). Tačan odogovor donosi 1 poen, a netačan -0,25 poena. Test traje 50 minuta (onog trenutka kada istekne 50 minuta test se automatski gasi). Nakon toga, studenti mogu da vide gde su pogrešili i koji je tačan odgovor. Da bi se položio test u RC neophodno je ostvariti 10 poena.

Primer testa se nalazi na ovom linku:

[http://danica.popovic.ekof.bg.ac.rs/Primer\_testa.doc](http://danica.popovic.ekof.bg.ac.rs/Primer_testa.doc%20)

**Pismena provera znanja** se sastoji iz tri grupe pitanja:

* Prva grupa sadrži 8 pitanja od po 2 poena (ukupno 16 poena)
* Druga grupa sadrži 4 pitanja od po 4 poena (ukupno 16 poena)
* Treća grupa sadrži 3 pitanja od po 6 poena (ukupno 18 poena)

U ovom delu ispita ne postoji minimum da bi se položio ispit.

Primer testa se nalazi na ovom linku:

<http://danica.popovic.ekof.bg.ac.rs/ispit-jun09-I.doc>